ເທີກີ ທ້າທາຍ ສະຫະລັດ ຂະນະທີ່ ຣັດເຊຍ ຈັດສົ່ງ ລູກສອນໄຟ ຕື່ມອີກ
ເມື່ອວັນສຸກນີ້ ເຮືອບິນອາຍພົ່ນຂົນສົ່ງຂອງຣັດເຊຍ ໄດ້ຈັດສົ່ງຊິ້ນສ່ວນຊຸດທຳອິດ ຂອງລະບົບລູກສອນໄຟ ທີ່ມີມູນຄ່າ 2 ພັນ 2 ແສນລ້ານໂດລາ ຊຶ່ງກໍ່ໃຫ້ເກີດຄວາມເປັນຫ່ວງຈາກບຣັສເຊີລສ໌ ຈົນເຖິງວໍຊິງຕັນ.
ຣັດເຊຍ ສືບຕໍ່ຈັດສົ່ງລະບົບລູກສອນໄຟ S-400 ໄປໃຫ້ເທີກີ ເປັນມື້ທີສອງລຽນຕິດ ຊຶ່ງ ເປັນການເຄື່ອນໄຫວທີ່ອາດຈະສ້າງຄວາມເສຍຫາຍ ໃຫ້ແກ່ສາຍສຳພັນ ລະຫວ່າງເທີກີ ກັບສະຫະລັດ ແລະນຳເອົາເທັກໂນໂລຈີທີ່ທັນສະໄໝ ທາງທະຫານຂອງຣັດເຊຍ ເຂົ້າ ມາໃຊ້ຢູ່ໃນປະເທດສະມາຊິກ ທີ່ສຳຄັນ ຂອງກຸ່ມພັນທະມິດ NATO ກະຊວງປ້ອງກັນປະເທດຂອງເທີກີ ໄດ້ກ່າວວ່າ ເຮືອບິນຂົນສົ່ງຂອງຣັດເຊຍ ລຳທີສີ່ ໄດ້ ນຳສົ່ງ ອຸປະກອນ ລະບົບລູກສອນໄຟ S-400 ຕື່ມອີກ ໄປຍັງຖານທັບອາກາດເມີຣເທດ ຕັ້ງຢູ່ໃກ້ໆ ກັບນະຄອນຫລວງອັງກາຣາ ໃນວັນເສົາວານນີ້ ໂດຍບໍ່ເອົາຫົວຊານຳ ການຂົ່ມ ຂູ່ວາງມາດຕະການລົງໂທດ ຂອງສະຫະລັດ ຕໍ່ປະເທດໃນເຂດຕາເວັນອອກກາງແຫ່ງນີ້ ເມື່ອວັນສຸກນີ້ ເຮືອບິນອາຍພົ່ນຂົນສົ່ງຂອງຣັດເຊຍ ໄດ້ຈັດສົ່ງຊິ້ນສ່ວນຊຸດທຳອິດ ຂອງ ລະບົບລູກສອນໄຟ ທີ່ມີມູນຄ່າ 2 ພັນ 2 ແສນລ້ານໂດລາ ຊຶ່ງກໍ່ໃຫ້ເກີດຄວາມເປັນຫ່ວງ ຈາກບຣັສເຊີລສ໌ ຈົນເຖິງວໍຊິງຕັນ ວໍຊິງຕັນກ່າວວ່າ ລະບົບລູກສອນໄຟ S-400 ພ້ອມດ້ວຍເຣດາ ທີ່ທັນສະໄໝອາດນຳ ໃຊ້ເພື່ອແນເປົ້າໝາຍໃສ່ ບັນດາເຮືອບິນລົບຂອງອົງການ NATO ຊຶ່ງຂົ່ມຂູ່ວ່າຈະເຮັດ ໃຫ້ລະບົບການປະຕິບັດງານທາງທະຫານຂອງອົງການ NATO ຢູ່ໃນເທີກີ ຕົກຢູ່ໃນອັນ ຕະລາຍ ສະຫະລັດໄດ້ຢຸດເຊົາທີ່ຈະສົ່ງເຮືອບິນລົບອາຍພົ່ນຮຸ້ນຫຼ້າສຸດF-35 ໄປໃຫ້ ເທີກີ ຖ້າຫາກມີການຕິດຕັ້ງລະບົບລູກສອນໄຟຣັດເຊຍ ແລະບັນດາບໍລິສັດເທິກີ ອາດ ສູນເສຍສັນຍາຕ່າງໆທີ່ຈະສ້າງເຄື່ອງອາໄຫຼ່ ສຳຄັນໆທີ່ມີລາຄາແພງສຳລັບເຮືອບິນລົບ F-35 ຮັກສາການລັດຖະມົນຕີປ້ອງກັນປະເທດສະຫະລັດ ທ່ານມາຣ໌ກ ແອັສເປີ ກ່າວຕໍ່ບັນດາ ນັກຂ່າວ ໃນວັນສຸກວານນີ້ວ່າ “ພວກເຮົາຮູ້ແລ້ວທີ່ເທີກີຮັບເອົາການສົ່ງ ລູກສອນໄຟ S-400 ໄປໃຫ້ ທ່າທີພວກເຮົາ ກ່ຽວກັບເຮືອບິນລົບ F-35 ບໍ່ມີຫຍັງປ່ຽນແປງ ” ທ່ານ ໄດ້ໂອ້ລົມ ທາງໂທລະສັບເປັນເວລາ 30 ນາທີກັບຄູ່ຕຳແໜ່ງຝ່າຍເທີກີ ຄືທ່ານຮູລີຊີ ອາກາ ແຕ່ວ່າທຳນຽບຫ້າແຈບໍ່ໄດ້ໃຫ້ລາຍລະອຽດຂອງການໂທລະສັບ